open-index/open-wikipedia-markdown huggingface dataset:
Viktor Rakov

Si **Viktor Viktorovich Rakov** (Ruso: Виктор Викторович Раков; namundagt Pebrero 5, 1962) sarong Sobyet asin Rusong aktor sa teatro asin pelikula.

## Mga pasali

**Teatro**

*Sage bilang Glumov
*The Star and Death of Joaquin Muretta bilang Joaquin Muretta, Lead and customs officer, organ grinder
*Hamlet komo Laertes
*Juno and Avos bilang Fernando Lopez, lalake sa teatro, heretiko, Count Rezanov
*The Royal Game bilang Thomas Cromwell
*Jester Balakirev bilang Menshikov  
*Va-Bank  bilang Dulchin  
*Marriage komo Podkolyosin
*Peer Gynt komo Davorsky grandfather, King of Trolls
*White lie bilang Senor Balboa, grandfather (director by Gleb Panfilov)
*Skywalker bilang Ryabovsky

### Mga piling pelikula

*1984 - A strong personality of 2  A,  bilang trabahador sa konstruksyon
*1987 - Akseleratka, bilang Pavel 
*1988 - To Kill a Dragon (Убить Дракона, bilang Heinrich, aki ni Burgermeister
*1989 - Was there Carotene?, bilang Friedrich Woermann
*1989 - His cross, bilang Sergey Troitsky
*1990 - Mother (Мать, bilang Pavel Vlasov
*1990 - The Insulted and Injured, bilang Alyosha Valkovsky
*1991 - Bes bilang Bes, bilang sarong hubin na madyikero 
*1992 - Gardemarines-III (Гардемарины-III), bilang Baron von Brockdorf
*1994 - The Master and Margarita (Мастер и Маргарита, bilang Master
*1994 - St. Petersburg secrets, bilang Prinsipe Nikolai Chechevinsky / Konde Kallash
*1995 - Love in Russian, bilang Mikhail
*1996 - Barkhanov  and his bodyguard, bilang Alyabyev
*1998 - The judge in the trap, bilang Rembl
*2000 - The Romanovs: An Imperial Family (Романовы. Венценосная семья), bilang Tsar Nicholas II (voice)
*2001 - Salomeya, bilang Ratsky
*2002 - Next 2, bilang Kirsanov
*2002 - Law, bilang Vladimir Krokhmal
*2003 - Tabloid Paperback, bilang Lavochkin
*2006- Alive (Живой), 
*2008 - Print Solitude, bilang Stepan
*2008 - Silver Samurai, bilang historyador na si Rogachyov
*2009 - Colourful twilight, bilang sarong aki 
*2009 - The Admiral (Адмирал, bilang swi imbestigador na si Popov
*2011 - Rader as Sergey Kolesov, pamayo kan  seguridad
*2011 - Hiromant. Bilang padi
*2012 - Once in Rostov, bilang  Vladimir Tolstopyatov, projectionist
*2013 - The Three Musketeers (Три мушкетёра), bilang Mr. Bonacieux
*2014 - House with lily (Дом с лилиями, bilang Miron Polischuk
*2015 - Catherine the Great (Великая), bilang Konde Alexei Razumovsky

## Mga premyo asin pasib
* Honored Artist of the Russian Federation (1996) - para sa naginibohan sa arte
*  Theatre Award  *Seagull*  nominasyon bilang  Best Villain  para sa saiyang papel sa *The Royal Game*
* People's Artist of Russia (2003)
* Order of Friendship (2013)

## Toltolan
Hans von Bülow

Si **Hans Guido von Bülow** (Enero 8, 1830 – Pebrero 12, 1894) sarong Aleman na konduktor, piyanista, asin kompositor. Saro sa bantogan na konduktor kan ika-19ng siglo, sa saiyang mga ginigibo nakasarig na gayo an marayrahay na kaabtan kan mga kompositor kan panahon niya, orog na si Richard Wagner asin si Johannes Brahms. Kasabay si Carl Tausig, si Bulow an saro sa prominenteng mga amay na estudyante kan si piyanistang Hungarong virtuoso na si Franz Liszt asin saiyang pigkawat sa publiko sa enot na pagkakataon an Sonata in B minor ni Liszt kan taon 1857. Siya namoot asin inagom an aki ni Liszt na si Cosima, alagad katapostaposi, siya binayaan asin nag'iba ki Wagner. Midbid siya bilang para-interpretar kan mga obra ni Ludwig van Beethoven. Saro siya sa pinaka-amay na musiko Europeo na naglibot sa Estados Unidos.

## Toltolan
Charles Pierre Henri Rieu

Si **Charles Pierre Henri Rieu**(Hunyo 8, 1820 – Marso 19, 1902) sarong Swesong Orientalista, dakul na taon siya Propesor sa Arabe sa London asin Cambridge.

### Biograpiya

Si Rieu namundag sa Geneva, nag'adal sa Bonn University kun saen nakua niya an saiyang doktorado kan 1843.  Nag'empleo sa British Museum kan 1847, asin pakatapos nin 20 taon na serbisyo, siya ibinukas nin bagong katongdan, bilang Tagasaray nin mga Manuskritong Oriental.

Nagin propesor sa Arabe asin Persa sa University College London, nagin man siyang propesor sa Arabe sa University of Cambridge kan 1895 na dara an bilog na titulong, 'Sir Thomas Adams Professor of Arabic', salida ki Robertson Smith.

Si Rieu nagadan sa London kan 19 Marso 1902. Siya an ama ni Emile Victor Rieu, na saro man na pararawit, kagpoon asin editor kan Penguin Classics.

## Publikasyon

* Katalogo nin mga Manuskritng Arabe, ika-2ng parte. 1871. (Catalogus codicum manuscriptorum orientalium) P:ino'nan ni William Cureton, tinapos niya. Nagpaluwas siyang suplemento kan 1894.
* Katalogo nin mga Manuskritong Turko (1888).
* Katalogo nin mga Manuskritong Persa. (4 na tomo, 1879-95). Ini sangkap haros kan mga libro asin mga autor sa lenggwaheng ini.

## Toltolan
Rasputin

Si **Grigori Yefimovich Rasputin** (Ruso: Григорий Ефимович Распутин [ɡrʲɪˈɡorʲɪj jɪˈfʲiməvʲɪtɕ rɐˈsputʲɪn]) (21 Enero [O.S. 9 Enero] 1869 – 30 Desyembre [O.S. 17 Desyembre] 1916) sarong Rusong mistiko asin nagpapasabot na sarong banal na naamigo asin nagin ugos sa pamilya ni Tsar Nicholas II na bunga kaini nagin maimpluensya sa Rusya Imperial.

Pinangaki hali sana sa sarong pobreng pamilya sa Siberia, sa lugar kan Pokrovskoye sa irarom kan Tobolsk governorate (ngunyan Tyumen Oblast). Si Raputin nagkaigwa nin kobersiyon sa relihiyon kan sya magbisita sa sarong monasteryo kan 1897. Pigdeskribir sya nin sarong monghe bilang He has been described as a monk or as a "strannik" (wanderer, or pilgrim), dawa na ngani dai man sya nin opisyal na katungdan sa Russian Orthodox Church. Pakatapos nya mag-viahe pasiring sa St. Petersburg, kan 1903 o kan tiglipot kan 1904-05, si Rasputin naimpluwensiyahan kan pira sa mga lideres kan simbahan asin sosyal na grupo. Nagi syang sosyal na pigura, asin namidbid man an Tsar kan Nobyembre 1905.

## Toltolan
The American Soldier

An **The American Soldier** iyo an pinakaenot na peryodiko na pinublikar kan mga Amerikano kan an mga ini nag'abot sa Filipinas sa saindang pagkolonya. An publikasyon luminuwas kan Septyembre 10, 1898 sa Manila. Sarong reproduksyon kan sarong tunay na kopya na nasasaray sa koleksyon ni W.W. Brown ilinakip sa librong History of Philippine Press, na an kagsurat iyo si Carson Taylor, publikado taon 1927.

## Toltolan
El Eco de Vigan

An **El Eco de Vigan** iyo an pinakaenot na peryodikong probinsyal napublikar sa luwas kan Manila, Filipinas. Ini nalagda kan taon 1884 sa Vigan, Ilocos Sur asin nasusurat sa Espanyol.

## Toltolan
Pinakaenot na Rebelyon kan mga Tsino

An **pinakaenot na rebelyon kan mga Tsino** kan panahon na an Filipinas kolonya pa kan Espanyol nangyari kan Oktobre 3, 1603. 

An istorya kaini, igwang tolong mandarin haleng Tsina na kan Mayo 23, 1603 nagbisita sa Manila. Sa paghapot-hapot kan mga Espanyol naaraman ninda na idto daang tolo naghahanap nin *chin san* (bukid nin bulawan) sa Kabite alagad nagpurule ta mayo man daang nadukayan na bulawan. An mga Espanyol duda na an tunay na tuyo kan mga mandarin iyo pig'iisi an mga depensa kan siyudad. Kaya si Gobernador Bravo de Acuna nagparasibot na mapakarhay asin mapapusog an mga depensa kan palibot sa siyudad ta kun sakali magbaralik asin mag'atake an mga tsino. 

An mga sangley man na residente sa Manila naalarma asin naghuna na sinda gagaradanon kaya sinda enot nang nag'atake kan aldaw nin petsa 3 Oktobre 1603, aldaw na gayong selebrasyon kan Dia del San Francisco. Alagad an mga sangley derotadong gayo asin dakul saindang nagkagaradan sa laban. Mala ta an mga natada sainda nagdurulag pasiring San Pablo, Laguna kun saen an pwersang Espanyol nagbibilang 2,000 katawo pigralapag sinda kan Oktobre 20. Sinasabing sa 30,000 na residenteng Sangley, 23,000 na gayo an nautasan-buhay.  

## Toltolan
Cam Clarke

Si **Cameron Arthur** "**Cam**" **Clarke** (Burbank, Nobyembre 6, 1957) dating sarong Amerikanong entertainer.

## Mga panluwas na takod
* Oficial na websayt ni Cam Clarke
El Ilocano

.An **El Ilocano** iyo an peryodikong tinogdas ni Isabelo de los Reyes, Sr. kan Hunyo 1889 na nasusurat sa Espanyol asin Ilocano.  Ini sinasabi ni Retana na iyo ini an peryodikong masabing tunay na Pilipino asin "sinusurog an mga interes asin katanosan asin deretso kan mga Ilocano asin kan kagabsan na Filipino, patin hayag na laban sa Prayle." Sinasabi pa ni Retana na huli gayod kaini kaya si Reyes makuring kinastigo asin kinadog kan magputok an insureksyon.

Napondo an publikasyon kan 1895 resulta kan pagpoon-poon na kan rebolusyon. 

## Toltolan
Misyon diplomatiko kan Filipinas

Lista ini kan mga misyon diplomatiko kan Filipinas. An Filipinas mahiwas an pakikipagrelasyon sa manlaenlaen na mga nasyon sa  bilog na kinaban sa tuyong ibusol asin masurog an mga interes kan gobyerno Filipino asin kan mga namamanwaan orog na ta lakop nang gayo an mga Filipino sa mundo. Kan taon 2013, an bilang kan warak-warak na mga misyon nag'aabot sa 102 na istasyon: 70 embahada, 20 konsulado heneral, pitong permanenteng misyon asin  sarong  bako. Sa 102 na istasyon, kabali diyan an Manila Economic and Cultural Office asin duwang Opisina Kultural sa Taiwan. 

Kan 2012, an Filipinas sinara an sampolong istasyon (pitong embahada asin  tolong konsulado heneral): Caracas, Venezuela; Koror, Palau; Dublin, Ireland; Stockholm, Sweden; Bucharest, Romania; Havana, Cuba; Helsinki, Finland; Barcelona, Spain; Frankfurt, Germany asin Saipan, Northern Mariana Islands. An konsulado sa Barcelona bubuksan liwat sa taon 2019 susog sa mandato kan Kongreso na nagpasar nin resolusyon na nagtutugon sa DFA na ini buksan.

## Presente
### Aprika

### Amerikang kadagaan

### Asya

### Europa

### Oceania

### Mga organisasyon multilateral

## Dati igwa
### Aprika

### Asya

### Amerikang kadagaan

### Europa

### Oceania

## Toltolan
Anna Netrebko

Si **Anna Netrebko** (Krasnodar, Setyembre 18 1971) sarong parakanta (soprano).

## Mga panluwas na takod
* Annanetrebko.com
Johann Georg Elser

Si **Johann Georg Elser** (4 Enero 1903 – 9 Abril 1945) sarong trabahador na Aleman na nagplano asin isinagibo an sarong pagngata na asasinaron si Adolf Hitler asin iba pang mga haralangkaw na ranggong mga kairibang opisyales kaini. Ini nangyari kan Nobyembre 8, 1939 sa Bürgerbräukeller sa Munich. 

Sarong bombang de oras na kinaag ni Elser sa irarom kan podium na taraman dai nakagadan ki Hitler ta siya huminale nin mas amay, alagad walong tawo an naboagan kan bomba nagkagaradan asin anom na polo may duwa pa an nagkarulugadan. Si Elser napreso nin limang taon dangan siya inutasan-buhay kan 9 Abril 1945 sa Kampo konsentrasyon nin Dachau.

## Toltolan
Lourdes Asence

Si **Lourdes Villar Asence** (Pebrero 11, 1936 Barcelonita, Cabusao,Cam. Sur - Oktobre 14, 2017 Syudad nin Naga) sarong doktor sa Syudad nin Naga na nagkaigwang kargo sa gobyerno lokal kan siyudad. Siya nagtukaw na bise-alkalde sa tolong termino (1988-1992; 1992-1995; 1995-1998), dangan nagin konsehal sa tolong termino man (2001-2004; 2004-2007; 2007-2010) kan nasabing siyudad. Sa bilog na panahon siya nakatukaw sa mga siring na kargo, an alkaldeng namamayo iyo si Jesse Robredo.
## Edukasyon
Namundag sa Barcelonita, Cabusao, Camarines Sur, siya tinapos an adal sa Unibersidad nin Pilipinas asin sa Unibersidad  nin Santo Tomas na may degree nin Doctor of Medicine.
## Buhay
Siya nabantog sa bansag na "Doktora kan Masa" kan siya nakatukaw sa mga siring na katongdan. Siya nagadan kan  Oktobre 14, 2017. Ilinubong siya kan Oktobre 23, 2017 sa Eternal Garden Memorial Park.

## Toltolan
Jenly Balaquiao

Si **Jenly Balaquiao** sarong paratukdo kan '''Unibersidad Estatal kan Sentral Bikol sa Agrikultura''' (CBSUA). Siya an managing editor kan The Scanner kan taon 2017-2018.

Nagin fellow siya sa ika-apat na CBSUA Writers Workshop kan taon 2017.

Naka-istar sya sa San Jose, Bombon, Camarines Sur.
Central Bicol State University of Agriculture-Calabanga

An **Central Bicol State University of Agriculture** - **Calabanga** saro sa apat na campuses kan Central Bicol State University of Agriculture. Makukua ini sa Sta. Cruz Pob., Calabanga, Camarines Sur. Igwa ining tulong kolehiyo: an Kolehiyo kan Edukasyon, Kolehiyo kan Arte asin Siyensiya, asin Kolehiyo kan Teknolohiya Indastriyal.

## Mga Kolehiyo
An Kolehiyo kan Edukasyon igwa nin duwang programa: an Bachelor of Secondary Education major sa English, Filipino, Mathematics, Science saka an Bachelor of Elementary Education. 

An Kolehiyo kan Arte asin Siyensiya igwa nin apat na programa: an Bachelor of Arts in English Language, Bachelor of Science in Mathematics, Bachelor of Science in Environmental Science asin an Bachelor of Science in Fishery.

An Kolehiyo kan Teknolohiya Indastriyal igwa nin duwang programa an Bachelor of Science in Technology major in Electrical Technology,  Electronic Technology,  Refrigeration and Air Conditioning saka  Automotive Technology saka Bachelor of Science in Hospitality Management.

## Workshops
Ginigibo an CBSUA Writers Workshop saka an San Miguel Bay Writers Workshop sa CBSUA-Calabanga.
Tabili

An **tabili** o **tagaw** (*Hemidactylus frenatus*) sarong klaseng reptil tubong Habagatan-subangan na Asya. Ini nakakaagid sa tukô sa hitsura alagad mas saradit. Parati makukua an siring na mga hayop sa laog nin harong asin saindang pagkakan iyo an mga insekto o mga layog-layog arog kan mga tanga, mga kuratsa, mga lawa, kulagbaw, mga aloy, namok, asbp. Inaapod ining *casas limpias* sa Sur Amerika ta tinutubod na ini marayrahay na paraubos kan mga hayop-hayop na peste sa laog kan harong.

## Pagbuhay

An kadaklan kan mga tabili natago kun aldaw, banggi nag'aabang kan saindang madadakop na pagkakan, asin orog na narani sa may mga ilaw pagdakop kan mga layog-layog. An mga tabili maski saen na sana nagtatarago, sa mga lanob naka-upot. Ini pinalakop sa mundo kan mga bapor na nagbabaktas sa kadagatan, mahihiling sa Habagatan kan Estados Unidos, sa tropikal na mga lugar kan Australia, sa Habagatan asin Sentral Amerika, sa Aprika, Habagatan Asya, asin sa Tangang Subangan. Kun winter o sobrang lipot na klima sinda "naturog", garo daing hiro-hiro, ngane malampasan an sobrang lipot.  An mga tabili bako man makamandag, mayong peligro sa tawo kun kapotan o makagat man kaini. Natalubo sinda sa laba na pag'oltan kan 75-150 mm (3-6 pulgada) asin nalawig mga limang taon. An saindang ikog kun napuputol, natubo giraray. An bura' kaini sa garo nagtatagsik na tanog asin maluya lang.

## Pag-ataman

An tabili naaataman man bilang sarong alag alagad dapat yaon paestaron sa 'vivarium' asin dapat may mga tinanom asin daga-daga o mga ubak kahoy, dangan may mga tagoan sa saindang pagkontrol kan temperatura sa hawak. Kaipohan ninda an dikit na init arog kan sa ilaw kan sadit na bombilla.  An temperatura dapat medyo alumahad kaya kaipohan an inapod na humidifier. Dapat bahogon mga lima anom na beses sa semana.  

## Toltolan
San Miguel Bay Writers Workshop

An **San Miguel Bay Writers Workshop (SMBWW)**, dating **Bay Area Writers Workshop (BAWW)** sarong ekstensiyon na programa kan Kolehiyo kan Edukasyon kan Sentral na Bikolnon na Unibersidad nin Estado kan Agrikultura (CBSUA) para sa mga parasurat hali sa mga banwaan nin Canaman, Magarao, Bombon, Calabanga, Tinambac asin Siruma, mga munisipalidad na harani sa Baya nin San Miguel sa probinsya nin  Camarines Sur asin iyo man an mga komunidad na pinagseserbihan kan institusyon.

Ginibo an inot na Bay Area Writers Workshop kan Hulyo 12-14, 2017 kun sain siyam an nagin katood na parasurat o fellows: Albert A. Asanza, Estefi E. Becilla, Kassandra Cristy M. Cabrejas, Francia Uranza Cadague, Ramil U. Estuya, Paulo Peñaranda, Clarkjuzzhua C. Locario, Richard T. Pineda, asin Jan Oliver Tabinas.

Nagtukaw bilang mga panelista an pira sa mga alumni fellows kan CBSUA Writers Workshop na iyo sinda Edwin S. Breva, Jr., Mary Krisma Cabrador, Clinton Caceres, Jett Gacer, Mon Joar Imperial, Rose Ann Nidea, Olivia Obias, Meden Orbita, John Chris Pineda, Cynthia Ruby Reganit, Ken Romero, Abegail Sta. Ana, Jessica Tarala, asin Wende Tolalian.

An SMBAWW pinapadalagan katuwang an The Writer's Project asin Parasurat Bikolnon Calabanga Chapter. 

Kan 2018, si Abegail Sta Ana asin Wende Tolalian an mga tagapadalagan kan workshop. 

Dungan na ginibo an CBSUAWW asin SMBWW kan 2019. An 15ng napiling katood na parasurat iyo si: Lyzavit Abogado (Tinambac, Camarines Sur), Lhea Rose T. Agor (Tinambac, Camarines Sur), Ronald Basco (Sipocot, Camarines Sur), Ma. Victoria Cantor (Tinambac, Camarines Sur), Joyce Andrea Capal (Calabanga, Camarines Sur), Gil Roy Copino (Calabanga, Camarines Sur), Jorge Ecalner (Sipocot, Camarines Sur), Joan Hemedez (Sipocot, Camarines Sur), Peter Paul Hernandez (Lagonoy, Camarines Sur), Sarah Heidi Macaraig (Calabanga, Camarines Sur), Korina Muella (Sipocot, Camarines Sur), Pearly Panibe (Calabanga, Camarines Sur), Archie Perpetua (Sipocot, Camarines Sur), Marlene Ramos (Calabanga, Camarines Sur), asin Trisha Lorraine Vila (Sipocot, Camarines Sur).

## Hilingon man
*CBSUA Writers Workshop
*Saringsing Writers Workshop
*Juliana Arejola-Fajardo Workshop sa Pagsurat-Bikol

## Toltolan

## Panluwas na takod
*The Writers Project sa Facebook
Leptospirosis

An **leptospirosis** sarong malalang helang na kung saen nagpuon sa ati o bakterya na nakukua sa ihi kan hayop lalo na sa ihi kan kino. An ati na ini mina puon sa tubig - baha na may halong ihi nin mga kino. Naturalimente an arog kaning helang pag tag uran saka tag-baha. An ati hali sa ihi nin kino na pwedeng mag laog sa lawas kan sarong tawo pag sinda igwa nin lugad sa bitis, takyag, asin iba pang parti kan lawas na may lugad na malalaugan nin tubig baha na may kaibang ihi nin kino. An impeksyon na ni kawsa nin ating korte cocrkcrew na bistado sa apod na Leptospira. Igwa nin mga senyales asin pagkamate na pede magpuon sa mayo hangan dikit kulog payo, kulog nin lawas, asin kalintura; asta malalang pagdugo nin baga o an pag gatok kan parti nin alimatak na kun apudon Meninges.Kung an impeksyon nagkawsa kan pag iba nin kulay kan kublit, kulay yelo, an pagkaka igwa nin abnormalidad sa atay na may kaibang pagdugo, an apodon kayan ay helang na Weil. Kun sirin an pagdugo nin baga ay midbid na malalang pagdugo sa laog kan pulmonya.

Hangan trese na manlaen-laen na klase nin Leptospira na pede magin kawsa nin helang sa tawo. Nai babalyo an helang arog sa maisog asin ataman na hayop. An pinaka dakol na pagrawas nin helang nani hale sa mga rodentes.Naisasaren ini sa ihi kan hayop, pede nahalo sa tubig o sa daga na nakontaminar kan nasabing ihi na naka duta sain nakalaog sa lawas kan tawo na igwa nin lugad sa kublit, mata, ngurapak, asin dungo.Sa mga arog tang banwaan asin ibang nasyon, pinaka dakol na nagkakaigwa nin arog kaning helang an mga paratanom asin mga kapobrehan na nakaistar sa ciudad.Sa mga progresibong nasyon, nakukua ini sa mga manlaen-laen na aktividades sa luwas kan mainit o malipot na lugar. Maaraman ta an arog kaning helang sa pag heling kan antibodies kontra sa bakterya o makukua sa DNA kan dugo.Mga gibuhon para maka ibitar sa helang nani kasali an pagsulot nin ppe (personal protective equipment) nganing dai magdukot sa lawas ta asin kublit habang nagtatrabaho sa lugar na may mga rodentes, pag hugas pagkatapos maka dukot sa kontaminadong tubig asin daga, pagbawas nin mga rodentes sa lugar kan tawo. An bulong kani na antibiotic doxycycline pag tigtumar para maka ibitar sa arog kaning impeksyon lalo na sa mga dayo igwa nin bakong malinaw na beneficiar. An mga pantudok para sa hayop tig gibo para sa manlaen-laen na Leptospira para dai maglakop an helang sa tawo. An bulong sa leptospirosis ay antibiotics arog kan mina sunod: doxycycline, penicillin, o ceftriaxone. An resulta nin helang na Weil asin malalang pagdugo kan pulmonya ay kagadanan na nasa dakulang porsyento kesa sa 10% asin 50%, maski igwa nin pagbubulong kan minamate.

## Toltolan
Salvator Mundi (Leonardo)

An **Salvator Mundi** sarong pintura ki Hesus Kristo komo siya Salvator Mundi (Paraligtas kan Kinaban) na tinatanya ginibo mga 1500 asin tinutubod kan mga nangengenot na mga iskolar  na sarong obra ni Leonardo Da Vinci poon kan ini otro madukayan kan taon 2005. Totoo, ibang mga may adal dai oyon sa siring na pagtubod.  Haloy nang nawara, kan ini nadukayan liwat, ini piglinig asin pigpaeksibit kan 2011. An pintura piglaladawan si Kristo sa gubing Renaissance, nagbabasbas kan saiyang nakataas na toong kamot na may naka-ikis na moro,  manta an walang kamot salo an sarong kristal na bola. An pinturang ini napabakal pa sana sa sarong subasta kan 15 Nobyembre 2017 sa halagang $450.3 milyon, bagay na nagtaong bagong marka bilang iyo na an pinakamahal na pintura naibenta.

An pintura nag'agi sa subastahan na Christire's kan Nweba York asin an kagrogaring na nagtangro ipabakal ini iyo an Rusong bilyonaryo na si Dmitry Rybolovlev, na nabakal man sa halagang $127.5 million sa sarong pribadong bentahan kan 2013. 

## Nagsasabing ki Leonardo

Saro sa nangengenot na eksperto sa mga obra Leonardo, si Martin Kemp na nagtabang sa pag'ogid kan obra, nagtataram na tolostolos inabotan siyang kaba kan mahiling niya an pintura asin dai siyang duda an pintura tunay na obra ni Leonardo.

Alagad, si Jacques Franck, sarong historyador sa arte asin saro man na espesyalista sa Leonardo, na pirang beses nang pinagmaanan an nasabing pintura, nagsabi na "An obrang ini bakong ki Leonardo. Magayon na trabaho sa studio asin pwede gayod masabing may dikit na istilong Leonardo." An saro pa, si Dr. Cqarmen Bambach, espesyalista sa Arte Renaissance Italyano sa Metropolitan Museum of Art, pigkwestyon an pagsarabi kan iba na lubos ki Leonardo an siring na pintura ta sabi niya "garo an pam-ibabaw na agi kan pinta gibo ni Boltraffio alagad may pahid brutsa si Leonardo mismo sa ibang kabtang, siring kan toong kamot ni Kristo, ibang parte kan takyag, an walang kamot asin an bolang kristal na kapot." Saro pang art historian si Profesor Charles Hope nagtaram na siya "dai tubod na tunay na Leonardo an pintura asin kun itaed sa mga awtentikong mga Leonardo dai ngani magluwas na marayrahay sa hitsura. Kalokohan na paghunaon ini obra Leonardong tunay. Mayo sa toltol na pag'iisip na masabi ini tunay."

## Mga panluwas na takod

* ''Leonardo’s Salvator Mundi makes auction history'', Christies.com
* Original press release from Robert Simon 
* Platonic receptacles, Leonardo and the ''Salvator Mundi'', mga detalyeng ikonograpiko asin piggikanan kan pintura (Sinaray sa original)

## Galería


File:Leonardo, salvator mundi prima del restauro.jpg|Kamugtakan bago piglinig asin hinirahay kan National Gallery.
File:School of Leonardo da Vinci, Salvator Mundi, Museo Diocesano, Napoli.jpg|Bersyon kan escuela de Leonardo, antigong pagsasadiri ni marqués de Ganay.
File:Le Sauveur du monde Nancy 250808.jpg|Bersyon pa kan escuela de Leonardo, yaon ngonyan  sa Museo de Bellas artes de Nancy.
File:Salvator Mundi - Marco d'Oggiono.jpg|Bersyon ni Marco d'Oggiono, ca. 1494.




## Toltolan
Lapay

An **lapay** (Ingles: *pancreas*) sarong glandula na an hitsura matilabang lapnad na hararom nakasoksok sa pag'oltan kan tulak asin talodtod an sarong parte kaini asin an ibang kalabaan nasasalo kan kurbada kan inaapod na duodenum (enot na kabtang kan sadit na bituka). 

Ini importanteng gayong parte kan hawak ta ini natabang nanggad sa pagtunaw kan mga kinakakan asin kritikal na tagakontrol kan lebel kan inaapod na blood sugar o glucose. Huli ta haros tago an lapay, dai mamate sa duta o pagdoon kun ini may tumor na resulta kan kanser. Naririsa sana ini kun medyo dakula na an tumor asin ini nakakabalatingaw na sa trabaho kan lapay o kan ibang organo siring kan estomago, duodenum, katoy, asbp.

## Toltolan
Emmerson Mnangagwa

Si **Emmerson Dambudzo Mnangagwa** (namundag,15 Septyembre 1942) sarong pulitiko sa Zimbabwe na nakatalaan nang magsumpa komo Presidente  kan nasabing nasyon sa 24 nin Nobyembre, 2017, salida ki Robert Mugabe, kan an huri napiritan magdimitir sa pwesto pakatapos na nagkaigwang coup de'etat an militar asin nagpoon na kuta an proseso nin impeachment laban saiya sa Parlamento. An siring na paghaklas ki Mugabe sa pwesto hinihiling kan Unido Aprikano bilang lehitimong kama'wotan kan banwaan nin Zimbabwe.

## Toltolan
Bernabe Buscayno

Si **Bernabe Buscayno**, bantog man sa arapodan na **Kumander Dante**, iyo an kagtogdas kan Bagong Hokbo nin Banwa (Ingles: *New People's Army*), an sangang militar kan Partido Komunista nin Filipinas.

## Mga enot na taon

Si Bernabe Buscayno saro sa walong aki nin sarong tios na pamilya na mga sakada sa Capas, Tarlac. Kan an saiyang ina nagadan sa tuberkolosis kan mga taon 1960  asin an saiyang sarong tugang na babae nagadan man sa meningitis, an saiyang ama dai na kayang buhayon an mga iba pang kaakian, pinagmarhay na ipaampon an mga ini. Si Buscayno, na saro nang bagong-tawo, naghanapbuhay komo sarong paratapas nin tubo na nagkikita nin 18 pesos sa sarong semana. Sa edad na hubin pa, namoon siya sa sarong pag'alsa ngane mapirit an hasenderong kagsadiri na langkawan an saindang mga tandan. Saro man na para-oma, dating kaapil sa mga Huk, pig'alok siyang mag'apil sa Partido Komunista nin Filipinas sa edad na 17 anyos asin binansagan siyang "Dante".

## Buhay rebolusyonaryo

Sa pagpoon an NPA igwa sanang 35ng myembro na 10 sanang riple an kapot. Ini hustong duminakula sa mga 26,000 na myembro sa kasagsagan kaini kan mga 1980- ngonyan tinatanya na igwa na sana ining kaapil sa pag'oltan 6,000-10,000 susog sa C.I.A.)- na nagtutumang sa rehimen ni Marcos asin lakop sa bilog na Filipinas. Alagad, si Buscayno natoklo' man giraray kan Septyembre 1976 sa edad na 32 sa inapod na kampanyang "Operation Scorpio" kan militar. Siya nagin sarong rebolutionaryo sa laog nin 32 na taon. 

Kan magputok an EDSA Revolution, pakalihis nin 10 taon poon kan maaresto si Buscayno, si Presidente Aquino pinagboot na paluwason pirang gatos na prisonerong pultikal asin si Buscayno saro sa napaluwas sa preso. Siya, kairiba kan ibang mga lider na makawala, nagorganisar kan Partido nin Banwa (Tag. Partido ng Bayan) kan 1987 asin nagdalagan bilang kandidato para senador alagad siya dai nakaluwas. Kan parehong taon, siya pinagngataan na gadanon alagad siya nabuhay pero duwa  niyang kaiba natigpo. Nagbalik siyang Capas, Tarlac kun saen nag'oma na sana siya asin nag'organisar kan People's Livelihood Foundation-Tarlac Integrated Livelihood Cooperative (PILF-TILCO) kan 1988. Alagad kan 1991 nagtuga an Bulkan Pinatubo asin ini nagratak na gayo sa kahiwas-hiwas na omang agrikultural sa Luzon, orog na sa Tarlac asin ta an kooperatiba niyang tinogdas padagos nawara kan 1994. Kan 1999, an Departamento sa Agraryong Reporma pinagwarasan si Buscayno asin saiyang pamilya nin Sertipiko nin Pagrorogaring kan saindang daga. Kan 2000 si Buscayno nagpundar naman nin sarong kooperatiba, an Tarlac Integrated Agricultural Modernization Cooperative (TIAMC) na boot magin moderno an pag'uuma na gamit an makinarya poon sa pagtanom abot sa pag'ani.

## Toltolan
Pedro Claver

Si **San Pedro Claver**, S.J., (Espanyol: Pedro Claver y Corberó, Katalan: Pere Claver i Corberó) (26 Hunyo 1580 – 8 Septyembre 1654) sarong Hesuwitang Espanyol asin misyonerong namundag sa Verdú (Katalunya)  na huli sa saiyang buhay asin trabaho nagin patrona nin mga oripon, patrona kan Republika nin Colombia asin ministro sa mga Aprikanong Amerikano. Sa 40 taon na pagmiministro, tinatanyang nakabunyag siya sa nag'aabot 300,000 katawo. Siya man patrona kan mga paralayag sa dagat. Siya an ladawan na gayo kan sinasabing Kristiyanong modelo nin pagkamoot asin pagpaorog sa deretsong pantawo, sa mga tios asin mga naapi. An Kongreso kan Republika nin Colombia pigdeklara an Septyembre 9 komo Human Rights national day sa pag'onra saiya.

## Uusipon

Aki nin sarong Katalan na parauma, si Claver namundag sa Verdu kan 1581. An ama niya iyo si Pedro Claver y Minguella, alkalde kan Verdu asin an ina niya iyo si Ana Corberó y Claver. Enot na tongtong niya sa pag'adal sa Unibersidad nin Barcelona. Sa edad na 20 luminaog siya sa noviciado nin Heswita sa Tarragona asin nag'adal siyang pilosopiya sa Majorca kan taon 1605. Duman pigparasonsonan siya kan sarong banal na si Alphonsus Rodriguez na magmisyon siya sa mga kolonya kan Espanya sa Amerika. Kinuyog niya an sonson kaini asin kan 1610 nagpasiring siya sa Cartagena na kun saen sa laog nin 44 taon siya nagin sarong Apostol sa mga oripon na itom. 

## Toltolan
Borut Pahor

Si **Borut Pahor** (Slovene na pagsayod: [ˈbóːɾut ˈpàːxɔɾ]; namundag 2 Nobyembre 1963) sarong Eslovenong pulitiko na nagsirbeng Presidente kan Slovenia kan Desyembre 2012 asin ta ining Nobyembre 2017 siya liwat napiling magtukaw sa parehong katongdan. Nagin siyang Primer Ministro poon Nobyembre 2008 sundo Pebrero 2012.

Haloy na presidente kan Social Democrats Party, si Pahor nagsirbe nin magkapirang termino komo myembro kan Asambliya Nasyonal asin siya pamayo igdi poon 2000 abot 2004. Kan 2004, si Pahor napiling kaapil sa Parlamento Europeo. Kan guminana an mga Social Democrats sa eleksyon parlamentaryo kan 2008, si Pahor nanombrahan bilang Primer Ministro. 

## Toltolan
DWBS-AM

An **DWBS** (1008 kHz Syudad nin Legazpi) iyo an nangenot nin istasyon na radyo kan Catholic Media Network
Better Living Through Xeroxography Naga

An **Better Living Through Xeroxography Naga** o **BLTX Naga** sana, sarong kabtang kan Better Living Through Xeroxography sa syudad nin Naga na inot na ginibo kan 2016. Sarong tiripon ini nin mga lokal na parasurat, parakurit asin iba pang artista sa rehiyon Bikol tanganing makapaghiras kan saindang mga suru-sadiring gibong babasahon, komiks, padukot, poster asin manlainlain na obra na kadaklan naiprodusir gamit an pagpapakopya sa paagi nin siroksograpiya o iba pang baratong paagi nin reproduksyon. 

Pinonan ini ninda Jay Salvosa asin Ahj Eufracio kan Hulyo 30, 2016 pakatapos na makapagtisipar sa BLTX sa syudad nin Quezon. Dawà na nakabandera an sinyal numero uno huli sa bagyong paaboton, ginibo an tiripon na inapod **DIYos Mabalos!** sa Anthosia Café sa syudad nin Naga. Sinundan tulos ini bàgo matapos an taon sa parehong establisyemento. Tulos beses nang ginigibo ini sa syudad kun sain an pinakahuri ginibo sa Kape Naga kan Desyembre 15, 2017 mantang nakabandera an sinyal numero 2 sa Camarines Sur.

## Mga partisipante
Kabali sa mga grupo na nagpapartisipar digdi iyo an *Meet Every Other Weekend* (MEOW), an *Ateneo Literary Association* (ALA), *The Writers Project*, Parasurat Bikolnon asin iba pang mga indibidwal. Nakikidungan man sa tiripon an ibang mga parasurat na igwa nin mga librong nag-agi sa darakulang prensa.

#### Panliteraryong publikasyon

Nagkapira sa mga ibinebenta sa tiripon iyo an mga panliteraryong publikasyon siring kan mga koleksyon nin rawitdawit sa tataramon na Bikol Sentral asin Ingles. Igwa man nin mga usipon, rikas-usip, tula asin translation o pagpalis nin mga panurat gikan sa Ingles pasiring sa Bikol Sentral asin Bikol Buhi.

Duwang myembro kan Kabulig Bikol an nagpaluwas nin suru-sadiring libro kan Hulyo asin Desyembre 2016: iniluwas ni Estelito Jacob an *Matalasay na Dila asin iba pang rawitdawit* asin *Sa Kaskas na Taraasan nin Tingog* mantang nagluwas man si Honesto Pesimo, Jr. kan saiyang *Sa Ngaran Nin Aki* na katiriponan nin mga rawitdawit.

Nagkapira man na publikasyon an nahaman kan Parasurat Bikolnon, Project Susog asin The Writers Project an inot na ibinungsod sa BLTX Naga.

## Toltolan

## Mga panluwas na takod
* BLTX Naga: DIYos Mabalos! - https://sillysili.wordpress.com
* BLTX NAGA - https://deputtanesca.wordpress.com
Mallotus rufidulus

An ***Mallotus rufidulus*** sarong sarì kan Magnoliopsida na ipigladawan ni Friedrich Anton Wilhelm Miquel asin pinangaranan ni Johannes Müller Argoviensis. An *Mallotus rufidulus* kabali sa genus na *[[Mallotus]]*, asin pamilya nin Euphorbiaceae. Dai nin nakalistang sarì sa irarom kaini.
## Toltolan
Better Living Through Xeroxography

An **Better Living Through Xeroxography (BLTX)** sarong taonan na tiripon nin mga lokal na parasurat, parakurit asin iba pang artista sa Filipinas tanganing makapaghiras kan saindang mga suru-sadiring gibong babasahon, komiks, padukot, poster asin manlainlain na obra na kadaklan naiprodusir gamit an pagpapakopya sa paagi nin siroksograpiya o iba pang baratong paagi nin reproduksyon. Nagpoon ini kan 2010 sa syudad nin Quezon sagkod na naglakop sa iba pang parte kan nasyon sagkod sa syudad nin Baguio, Davao, Cagayan de Oro asin Naga.

## Agi-agi
Namundag an **BLTX** sa sarong restobar sa Cubao, syudad nin Quezon kan 2010. Binalihan an nainot na serye kan tiripon nin mga parasurat na nag-aalok nin mga publikasyon asin iba pang interesanteng bagay-bagay na ginibo nin mano-mano o kun apodon *do-it-yourself* (DIY). Kadaklan sa mga ini mga babasahon na suru-sadiring pinalagdâ huli sa kawàran nin prensang mapublikar o mayong merkado nin parabasa.

An pagpabantog kan suru-sadiring pagpalagdâ o *self-publishing* iyo an pinakakatuyohan kaini. Nagpoon an ideya kan taonan na tiripon sa duwang-ribong tataramon na artikulong sinurat kan sarô sa mga kagtugdas kaini na si Adam David. Sa saiyang sinurat na nagluwas sa Philippines Free Press, inagda kaini an saradit na mga parasurat na dai magsarig sa darakulang prensa asin maghanap nin paagi tanganing maipublikar asin maihiras an mga gibo-gibo.

#### BLTX Naga
:*Hilinga man: [[Better Living Through Xeroxography Naga]]*

Dinara ninda Jay Salvosa asin Ahj Eufracio an BLTX kan Hulyo 30, 2016 pakatapos na makapagpartisipar sa syudad nin Quezon. Dawà na nakabandera an sinyal numero uno huli sa bagyong paaboton, ginibo an tiripon na inapod **DIYos Mabalos** sa Anthosia Café sa syudad nin Naga. Sinundan tulos ini bàgo matapos an taon sa parehong establisyemento. 

Tulong beses nang ginigibo ini sa syudad kun sain an pinakahuri ginibo sa Kape Naga kan Desyembre 15, 2017 mantang nakabandera an sinyal numero 2 sa Camarines Sur.

Kabali sa mga grupo na nagpapartisipar digdi iyo an *Meet Every Other Weekend* (MEOW), an *Ateneo Literary Association*, *The Writers Project*, Parasurat Bikolnon asin iba pa.

## Toltolan

## Mga panluwas na takod
*Better Living Through Xeroxography  sa rocketkapre.com 
*Better Living Through Xeroxography sa Facebook
*BLTX sa Imgrum
*BLTX sa tumblr.com
*BLTX 7 Davao sa paoloramirez.wordpress.com
Mga aktibong bulkan sa Filipinas

An mga sinasabing aktibong bulkan sa Filipinas iyo idtong mga nagturuga sa panahon na historikal asin sa ultimong 600 taon, na an mga siring nadodokumento kan mga parasurat asin paramasid o idtong klasipikadong nagtuga sa laog nin 10,000 taon nakaagi (holocene), basado sa analisis kan mga materyales na masususog pa. Alagad, mayo nanggad nin pagkaoroyon an mga bulkanologo kun ano talaga an masasabing "aktibong" bulkan. Segun sa PHILVOCS nalista kaini an 23 na bulkan na sagkod ngonyan aktibo pang gayo igdi sa Filipinas, 21 kaini nagturuga sa panahon na historikal o ta may mga dokumentong nasasambit an an mga pagtuga kan mga siring.


File:Mt. Mayon aerial photo.jpg|Bulkan Mayon sa Albay iyo pinakaaktibo
File:Taal Volcano aerial 2013.jpg|Taal sa Batangas
File:Mount Canlaon.JPG|Kanlaon sa Negros&nbsp;island
File:A dormant Mt. Bulusan.jpg|Bulusan sa Sorsogon
File:Smith Volcano 1.jpg|Smith sa Calayan
File:Mount Hibok Hibok.jpg|Bulkan Hibok-hibok sa Zambales
File:MusuanPeak1.jpg|Musuan sa Bukidnon


## Toltolan
Saint Nicholas R.C. Church

An **Saint Nicholas R.C. Church** sarong simbahan kan Katoliko Romano namomogtak sa Jersey City, New Jersey, Estados Unidos. An pastor kaini sa presente iyo si Rev. Dani de la Pena asin an Parochial Vicar iyo si Rev. Eduardo Bustamante. 

An edipisyo mismo kaini yaon natotogdok sa kanto kan Ferry St., asin Central Avenue kan Jersey City.

## Toltolan
Taser

An **taser** (Ingles acronym kan "**T**om **S**wift and his **E**lectric **R**ifle") sarong klaseng *stun gun*. An inigo kaini medyo natotoog na dai makahiro; apektado kaini an neuromuscular na kabtang kan hawak mala ta nawawara asin dai na kayang hiroon an saiyang mga masel. An malagarto kaini pwede makamate nin lanit asin paghotohoto sa saiyang mga ugat asin masel na naresulta sa makusog asin dai-mapugol na paghigothigot kan mga ini. An pwersa kan patama depende bako sa naggagamit kaini kundi sa estado kan natamaan na, sa makuring kamugtakan kun maluyaluya ini, pwedeng madagos sa pagkalupog o pagkagadan.Kaya, dawa sinsabing ini sarong armas (na medyo daa ligtas) gamit kan pulis sa pagsaway sa mga nagbabalinghaw o nakikitusay na mga inaarestong persona na habong magpasupil, may mga kaso naman na sa dai tinutuyong pangyayari, nagugulpi an natatamaan.

Si Jack Cover an nakaimbento kan taser kan mga taon 1970. Si Cover nagtrabaho sa NASA asin nahiling niya kaipohan an siring na armas orog na sa mga sitwasyon na delikado an paggamit tunay na badil arog kan sa laog nin eroplano o an pigdadakop mas poderoso alagad bako man tama na gamitan siya nin sobrang pwersa na pwede ikagadan. An pangaran kaini pinasabngan siyang kuanon sa nobelang sinurat ni Victor Appleton kan 1911, tituladong *Tom Swift and his Electric Rifle*, saro sa seryeng paborito niyang barasahon kan siya aki pa.

## Malaen na resulta kan paggamit taser

Sinasabing sobra sa 500 na pagkagadan an pigdokumento kan Amnesty International bunga kan paggamit kaining taser kan mga pulis sa Estados Unidos. asin natala na sobra sa 17,000 na ahensyang responsable sa pagenforsar sa ley sa Estados Unidos an naggagamit kan taser.

## Toltolan
Jack Cover

Si **John "Jack" Higson Cover Jr**. (Abril 6, 1920 – Pebrero 7, 2009) iyo an imbentor kan Taser stun gun. 

## Toltolan
Ursula Kroeber Le Guin

Si **Ursula Kroeber Le Guin** (US: /ˈɜːrsələ ˈkroʊbər lə ˈɡwɪn/;[1] née Kroeber; Oktobre 21, 1929 – Enero 22, 2018) sarong Amerikanang nobelista. An mga sinusurat niya haros dapit sa pantasya asin science-fiction asin siya kagsurat man nin mga istorya na mga pan-aki, mga halipot na osipon, mga rawit, asin prosa. An mga tokda niya enot napublikar kan mga taon 1960 na nagpapanalming nin mga huna-hunang mga alternatibong kinaban sa politika, sa kapalibotan, relihiyon, sekswalidad, asin etnograpiya. Kan taon 2016, siya pigtampok na ""America's greatest living science fiction writer", kan *The New York Times.*.

## Toltolan
Russell M. Nelson

Si **Russell Marion Nelson Sr.** (namundag Septyembre 9, 1924) sarong Amerikanong lider nin relihiyon, sarong siruhano, autor asin presente iyo an ika-17ng pamayo asin sinasabing propeta kan An Simbahan ni Jesukristo nin mga Banal sa Huring-aldaw. An kaapil sa simbahan na ini popular na inaapod na Mormon.

## Pamilya

Namundag Septyembre 9, 1924, si Nelson aki na Marion C. Nelson asin Edna Anderson Nelson. Siya nagkaigwa nin 10 aki sa dati niyang agom na si Dantzel White. Ini nagadan kan Pebrero 2005. Kan Abril 2006, saiyang inagom si Wendy L. Watson.

## Edukasyon/Karera

Si Dr. Nelson nagtapos kan saiyang kurso sa medisina sa University of Utah (1945, 47). Nagsirbe siya kan saiyang residensya sa surihiya sa Massachusetts General Hospital sa Boston asin sa University of Minnesota, kun saen niya nakamit an Ph.D. Degree niya kan 1954. Nakamit niya man an mga honorary degree sa Doctor of Science haleng Brigham Young University kan 1970, Doctor of Medical Science haleng Utah State University kan 1989, asin Doctor of Humane Letters sa Snow College kan 1994.

Sa saiyang trabaho nagin siyang research professor sa siruhiya asin direktor sa Thoracic Surgery Residency kan University of Utah asin man nagin pamayo kan Division of Thoracic Surgery sa LDS Hospital sa Salt Lake City.

## Mga katukdoan

Si Dr. Nelson nagsurat nin magkapirang mga libro nin mga katokdoan siring kan mga minasunod: The Book of Mormon- What Would Your Life Be Like without It, Drawing the Power of Jesus Christ into Our Lives, Joy and Spiritual Survival, The Price of Priesthood Power, A Plea to My Sisters

## Mga onra

* Distinguished Alumni Award, hale sa University of Utah
* Heart of Gold Award, hale sa American Heart Association
* Sertipiko nin International Service, hale sa American Heart Association
* Golden Plate Award, hale sa American Academy of Achievement

## Toltolan
Larry Nassar

Si **Lawrence Gerard Nassar** (namundag,  Agosto 16, 1963) sarong doktor asin osteopata empleado kan Michigan State University na inakusaran nagparapang'abuso sekswal sa mga kaakian na yaon sa pangataman niya sa pagtraining. Sinda myembro kan USA Gymnastics natinal team. Sinasabing sobra 150 an mga menor de edad na minolestya niya alagad sampolo an inako niyang ginibohan niyang siring. Kan Enero 24, 2018, si Nassar sinintensyahan poon 40 abot 175 taon na pagkakakulong sa Michigan state prison sa pang'aabuso sekswal nin mga menor de edad. Kan enot pa, kan Hulyo 2017, siya ginawadan sentensyang 60 taon pagkakapiot sa karsel Federal kan siya mag'ako sa mga akusasyon na child pornography. An duwang sentensya madalagan dungan-dungan.

Kan Enero 24, an Juez na si Rosemarie Aquilina kan IOngham County Court pigpatawan sentensyang 40 abot 175ng taon nin pagkapreso sa kasa'lan niyang pang-aabuso sekswal sa mga menor de edad. Sabi kan juez pwede pang dakul na mga kaakian, ngonyan darakula na, na dai sana naggigirirong kan saindang pagkabiktima ni Nassar. Dagdag pa  niya, dakul na oportunidad na makapagpabulong si Nassar kan saiyang helang sa seks apesar na hubin pa daa siya aram niya may helang siy7ang siring. Dagdag pa kan Huwes na mayo siyang intensyon na makaluwas pa sa preseo si Nassar asin lawig-buhay nang malalapa siya sa kulongan. Pinagtugotan pa pati ni Huwes Aquilina na makapahayag nin halawig an mga biktima sa laog kan Korte sa tahaw kan pagkontra ni Nassar.

Kan si Nassar nagpapraktis medisina sa Texas sa Karolyn Ranch sa Huntsville, siya daa mayong lisensya, bagay na sarong third-degree felony ini sa sinabing estado, asin ta sabi kan gymnast na McKayla Maroney, na igdi si Nassar nakabwelo nin 15 taon sa pagmolestya sa mga babaeng kaakian.

 

## Toltolan
Payong

An **payong** sarong toro-tiklop na pandong na suportado nin mga gusok gibo sa metal o kahoy na parati ini nakakana' sa sarong posteng kakaptan na gibo man sa kahoy o metal na iyo an pinupugolan sa pagbiklad kaini kun gagamiton. An payong sarong kasangkapan na gamit na gayo ngani dai mabasa an nag'uusar kun nag'uuran o dai mainitan kun masaldang. An mismong pandong gibo hale sa nylon o plastik na natitipig-tipig o narulukot sana.

Sinasabing an katagang *payong* pwede huminale sa Javanese na 'payon' na boot sabihon "atop, tahob' asin iyo man ngane apod kan siring na gamit sa tataramon na ini, asin iyo man gamit sa Malayo asin sa Indones. Alagad an mga nagpa-uso kaini iyo an mga Tsino asin mga iba pang kultura. An payong nagpoon magamit bako bilang pansagang sa pagkabasa sa uran kundi ngani dai masaldangan kaya enot na arapodan kaini, parasol (Pranses, parare, magsagang + sole (Latin, sol), saldang) asin nadokumento na kaamayi pa kan ika-4 na siglo, B.C., ginagamit na sa antigong Roma, antigong Tsina, antigong Gresya, antigong Ehipto, sa Tangang Subangan asin sa Indiya. 

Nauso an payong na tuyong gamit sa pangsagang sa uran kan mga ika-11 Siglo B.C. sa Tsina asin an pandong kan payong gibo sa anit, mahal na gayo saka inuusar sana kan nobilidad asin mga ginoo. Naglakop an paggamit payong sa Europa kan magpoon na an regular na ruta sa pagnenegosyo haleng Tsina pasiring Europa kan mga ikaduwang millennnia A.D. Alagad kan mga panahon na idto uso sana gamiton ini kan mga kababaihan asin mga lalake sa Europa hinihiling ining pambabaeng kagamitan. Mas tinitios kan mga lalake an uran gamit an kupya asin kapote o coat.

 

## Toltolan
Pui Fan Lee

Si **Pui Fan Lee** (Nottingham, Hulyo 14, 1971) dating sarong Briton na entertainer, taga-presentar asin kagsurat mga libro. Siya mas bisto sa pagpapel bilang si Po sa programang telebisyon na pan-aki, an Teletubbies asin kahurihi, sa pagpresentar sa popular na programa kan CBeebies, edukasyonal asin pan-aki, tituladong Show Me Show Me. Nasurat niya an mga librong minasunod, Bridget Jones:The bEdge of Reason (2004), Teletubbies (1997), asin an State of Play (2003).  

## Toltolan
DWHW

An **DWHW** (97.7 mHz Daet, Camarines Norte) **Monster HW 97.7 Daet** iyo an nangenot na istasyon nin radyo kan Audiovisual Communicators, Inc. sa Filipinas. Ini may FM transmitter na napapamogtak sa Daet, Camarines Norte.
Carl Emil Pettersson

Si **Carl Emil Pettersson** (Oktobre 4 o 23, 1875 – Mayo 12, 1937) sarong Swekong marinero na nagin hade kan Isla nin Tabar sa Papua New Guinea kan ini naraotan sasakyan dagat kan 1904 sa lugar na idto. Nangyari siya namo'tan ni Prinsesa Singdo, aki kan hade duman na si Lamy. Inagom niya si Singdo kan 1907 asin nagkaigwa sindang siyam na aki. Kan magadan an hadeng si Lamy, siya an pinatukaw nang hade kan Isla.

## Toltolan
Kim Ung-yong

Si **Kim Ung-yong** (Hangul: 김웅용; namundag Marso 8, 1962) sarong Koreanong taga-Sur, propesor asin sarong ngangalasan na prodigy asin nakatala sa Guinness World Record ta nakua an pinakahalangkaw na IQ, sa iskor na 210. 
## Toltolan
Jeff Bezos

Si **Jeffrey Preston Bezos** (/ˈbeɪzoʊs/; né Jorgensen;namundag Enero 12, 1964) sarong Amerikanong entrepreneur sa teknolohiya asin
sa pagtindang mga libro asin kun ano-ano pang merkansya.  Siya saro man na inhenyero elektrikal, sayantista sa kompyuter asin pilantropo. Siya midbid na gayo bilang iyo an kagtogdas, pamayo asin mayor na nagpapadalagan kan Amazon.com, an pinakadakulang kompanya sa bilog na kinaban na nagpoon bakalan on-line nin mga libro asin ngonyan dinadara na an mga sari-saring merkansya. 

Namundag sa Albuquerque, asin nagdakula sa Houston, si Bezos nagtapos sa Princeton University kan 1986 sa kursong electrical engineering asin computer science. Dangan nagtrabaho sa Wall Street sa iba-ibang katongdan poon 1986 abot 1994. Si Bezos tinogdas an Amazon.com kan taon 1994. An kompanya nagpoon bilang sarong paratinda sa Internet nin mga libro asin nagpahiwas  nin paninda na iba-ibang produkto asin mga serbisyo arog kan mga produktong elektroniko, mga gubing, mga muebles, mga gamit sa opisna asin kun ano-ano na lang. Sa presente naglaog na an kompanyang ini sa produktong video asin audio streaming. Ini na an pinakadakulang kompanya sa kinaban na nagbebenta on-line asin nagbenta pa nin mga serbisyo sa "cloud infrastructure" paagi kan kompanyang Amazon Web Services. Iba pang mga inversion niya yaon inagi sa Bezos Expeditions.

Orog na nagsanga an saiyang mga palakaya sa pagtogdas niya kan kompanya sa aerospace, an Blue Origin kan taon 2000 asin pagbakal kan peryodikong The Washington Post kan 2013 sa halagang $250 milyon na binayadan sulbod-siko. An Blue Origin nagpoon nang mga test flight sa espasyo kan 2013 asin hinihiling na makakapadara nin pasahero sa 2018 sa mga komersyal na paglayog sa espasyo sa taas nin kinaban. Tinatayang $114.7 bilyon na an saiyang yaman kan Enero 2018.

## Mga panluwas na takod

* https://www.bloomberg.com/news/features/2018-01-26/inside-amazon-s-giant-spheres-where-workers-chill-in-a-mini-rainforestwww.bloomberg.com. Kinua 28-01-18.
* https://www.forbes.com/profile/jeff-bezos/www.forbes.com. Kinua 28-01-18

## Toltolan
Pedro San Buenaventura

Si **Pedro de San Buenaventura** sarong Franciscanong prayle. Siya an pinakaenot na naggibo nin bukabularyo sa Tagalog, an *Vocabulario de la lengua Tagala* asin ini nalagda kan 1613 sa Liliw, Laguna. Sinasabing ibinatay niya an saiyang trabaho sa naenot na Vocabulario ni Juan de Plasencia.
## Toltolan
Chris Clemeno

Si **Chrisogonous Llorente Clemeno** (Nobyembre 24, 1954) sarong Bikolanong parakanta, pyanista asin gitarista. Sya haloy nagparatogtog asin nagkanta sa mga club asin mga resto bar igdi sa Filipinas asin man sa Tangang Subangan. Namundag sa Syudad nin Iriga, ngonyan nageerok sa Panyü, Guangdong, Tsina asin nagkakanta sa Seas International House saka sa Si Hai Yi Jia, Tsina.

Enot niyang naagom iyo an sarong taga-Naga na si Teresa Napoles, alagad ngonyan saiyang agom iyo an sarong Chinita na si Lu Yin Mei

Bantogan igdi sa Syudad kan Naga kan mga 1970 asin sayon na gayo an pagkanta kan mga folk music arog kan ki Jim Croche, John Denver asin James Taylor, siya nagpaluwas nin sarong LP album kun saen kalakip an saro niyang orihinal na kanta, tituladong "The Captain."

## Toltolan
Eduardo VII kan Reino Unido

Si **Eduardo VII** (Albert Edward; 9 Nobyembre 1841 – 6 Mayo 1910) iyo an dating Hade kan Reino Unido asin kan Dominyon Briton saka siya dating emperador kan Indya 22 Enero 1901 sundo sa saiyang pagkagadan kan 1910.

## Toltolan